तीन फुट लंबे हरे रंग के सांप के ट्रेन में फंसे होने का वीडियो सोशल मीडिया में वायरल हो रहा है। इसे शरारत करार देते हुए मध्य रेलवे के मुख्य प्रवक्ता सुनील उदासी ने कहा कि सुबह चार बजकर 32 मिनट से रेलगाड़ी दो ट्रिप लगा चुकी थी और सांप तीसरे ट्रिप में मिला। उदासी ने कहा, ‘‘यह किसी ने शरारत की है। रेलव सुरक्षा बल दोषी को पकडऩे के लिए प्रयासरत है। इस रेक ने सुबह चार बजकर 32 मिनट से दो ट्रिप लगाई थी और इस बीच यह किसी यार्ड में नहीं गया।’’ उन्होंने कहा, ‘‘हम घटना के वीडियो को देख रहे हैं ताकि पता लगा सकें कि कोच में सांप अचानक कैसे आया।’’ उन्होंने कहा कि ‘‘सर्प मित्र’’ और सांप पकडऩे वालों की मदद से घटना का ब्यौरा लिया जाएगा।